CELEX: 32017D0224(03)
Language: bg
Date: 2017-02-23 00:00:00
Title: Решение на Комисията от 23 февруари 2017 година относно предоставянето на индивидуални лицензии за използване на марката „European Reference Network“ на всички координатори на Европейските референтни мрежи

24.2.2017   
            
            
               BG
            
            
               Официален вестник на Европейския съюз
            
            
               C 60/7
            
         РЕШЕНИЕ НА КОМИСИЯТА
   от 23 февруари 2017 година
   относно предоставянето на индивидуални лицензии за използване на марката „European Reference Network“ на всички координатори на Европейските референтни мрежи
   (2017/C 60/06)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решението на Комисията от 19 септември 2001 г. (PV1536), с което на генералните директори и началниците на служби се предоставя правомощие за вземане на решения относно необходимостта от подаване на заявление за закрила на правата върху интелектуалната собственост, произтичащи от провежданите под тяхна отговорност дейности или програми, предоставянето на свързани с тях лицензии, придобиването, прехвърлянето или отстъпването на права и отказването от тях, а на генералните директори се предоставя правомощие за съответното административно изпълнение,
   като има предвид, че:
   
               (1)
            
            
               В Директива 2011/24/ЕС на Европейския парламент и на Съвета (1) се предвижда, че Комисията трябва да поддържа развитието на Европейските референтни мрежи между високоспециализирани доставчици на здравно обслужване в държавите членки.
            
         
               (2)
            
            
               В член 7 от Решение за изпълнение 2014/287/ЕС на Комисията (2) се предвижда, че Комисията лицензира използването на уникално идентифициращо графично изображение („лого“) от мрежите и техните членове.
            
         
               (3)
            
            
               Комисията регистрира логото „European Reference Network“ („Европейска референтна мрежа“) като фигуративна марка (регистрационен № 012252128) на територията на Европейския съюз.
            
         
               (4)
            
            
               Европейският съюз е законният притежател на марката и желае да предостави лицензия за използването ѝ на всички координатори на Европейските референтни мрежи,
            
         РЕШИ:
   Член 1
   Всички координатори на Европейските референтни мрежи, които са одобрени от Съвета на държавите членки от Европейската референтна мрежа, имат неизключително, безплатно и условно право да използват марката „European Reference Network“ (регистрационен № 012252128) за инициативи, свързани с дейностите на Европейските референтни мрежи в съответствие с целите, посочени в член 12 от Директива 2011/24/ЕС.
   Член 2
   На всички координатори на Европейските референтни мрежи, които са одобрени от Съвета на държавите членки от Европейската референтна мрежа, се разрешава да предоставят на членове на съответните им мрежи правото да използват марката за инициативи, свързани с дейностите на техните мрежи, чрез преотстъпване на лицензии.
   
      Съставено в Брюксел на 23 февруари 2017 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  Директива 2011/24/ЕС на Европейския парламент и на Съвета от 9 март 2011 г. за упражняване на правата на пациентите при трансгранично здравно обслужване (ОВ L 88, 4.4.2011 г., стр. 45).
   
      (2)  Решение за изпълнение 2014/287/ЕС на Комисията от 10 март 2014 г. за определяне на критерии за създаване и оценка на европейски референтни мрежи и на техните членове и за улесняване на обмена на информация и експертни познания във връзка с изграждането и оценката на тези мрежи (ОВ L 147, 17.5.2014 г., стр. 79).